smcproject/ml-wiki-sentences huggingface dataset:
പില്ക്കാല പാണ്ഡ്യ ഗോപുരങ്ങളുടെ തനിമാതൃകകൾ സുന്ദരപാണ്ഡ്യ ഗോപുര(ജംബുകേശ്വരം)വും ചിദംബരം ക്ഷേത്രത്തിലെ കിഴക്കേ ഗോപുരവുമാണ്.
അലങ്കാരപ്പണികൾ കൂടുതൽ നടത്തി മോടി വർധിപ്പിക്കാനുള്ള ഉദ്യമമാണ് പാണ്ഡ്യശൈലിയിൽ പൊതുവേ കാണപ്പെടുന്നത്.
അത് ചോളവാസ്തുവിദ്യയുടെ നിയന്ത്രിതമായ പക്വതയിൽനിന്ന് വിജയനഗരശൈലിയുടെ അനിയന്ത്രിതവും എന്നാൽ അതിവിശിഷ്ടവും ആയ സൃഷ്ടിയിലേക്കുള്ള മാറ്റത്തെയാണ് ഉദാഹരിക്കുന്നത്.
വിജയനഗര സാമ്രാജ്യത്തിന്റെ കീഴിൽ ദക്ഷിണേന്ത്യൻ കല ഹിന്ദുശൈലിക്കുമേൽ സ്വാധീനം ചെലുത്തിത്തുടങ്ങിയ ഇസ്ലാമിക ശൈലിയെ മറികടക്കാൻ ശ്രമിക്കുകയുണ്ടായി.
വിട്ടലക്ഷേത്രം, ഹസാര രാമക്ഷേത്രം എന്നിവ ഈ വിജയനഗരശൈലിയുടെ മികച്ച മാതൃകകളാണ്.
ഈ ശൈലിക്ക് മധുരനായ്ക്കന്മാരിൽനിന്ന് ഏറെ പ്രോത്സാഹനം ലഭിച്ചതിനാൽ ഇത് മധുരശൈലി എന്നറിയപ്പെട്ടു.
മധുര , ശ്രീരംഗം , തിരുവാലൂർ , രാമേശ്വരം , തിരുവണ്ണാമല എന്നിവിടങ്ങളിലെ ക്ഷേത്രങ്ങൾ ഈ ശൈലിയുടെ നല്ല മാതൃകകളാണ്.
ഭരതനാട്യം , കുച്ചിപ്പുടി , കഥകളി , കഥക് തുടങ്ങിയ നിരവധി ക്ലാസ്സിക് നൃത്ത-നാട്യ രൂപങ്ങൾ ദക്ഷിണേന്ത്യൻ കലയുടെ സവിശേഷതകളാണ്.
കൂത്തു് , കൂടിയാട്ടം , യക്ഷഗാനം തുടങ്ങിയവയും ദക്ഷിണേന്ത്യൻ കലാരംഗത്തെ സമ്പന്നമാക്കുന്നു.
ദക്ഷിണേന്ത്യയുടെ സവിശേഷ സംഗീതശൈലിയാണു് കർണാടകസംഗീതം.
വസ്ത്രനിർമ്മാണ കലയിലും കാഞ്ചീപുരം തുടങ്ങി നിരവധി ദക്ഷിണേന്ത്യൻ ശൈലികളും പ്രസ്ഥാനങ്ങളുമുണ്ടു്.
കരകൗശല വിദ്യയിലും മൗലികമായ സംഭാവനകൾ ദക്ഷിണേന്ത്യയിൽ ഉണ്ടായിട്ടുണ്ടു്.
ഇസ്ലാമിക ശൈലി, ബ്രിട്ടിഷ് ശൈലി തുടങ്ങിയ അനേകം ശൈലികൾ സ്വാംശീകരിച്ചാണു് ദക്ഷിണേന്ത്യൻ കലയും വാസ്തുവിദ്യയും ഇന്നത്തെ നിലയിൽ എത്തിച്ചേർന്നതു്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദക്ഷിണേന്ത്യൻ കലയും വാസ്തുവിദ്യയും എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദക്ഷിൺ സമാചാർ ഇംഗ്ലീഷ് വിലാസം https://ml.wikipedia.org/wiki/Dakshin_samachar
ഹിന്ദി വാരികയാണ് ദക്ഷിൺ സമാചാർ .
ഹൈദരാബാദിൽ നിന്നു പ്രസിദ്ധപ്പെടുത്തുന്നു.
ഇവിടെനിന്നു പ്രസിദ്ധീകരിച്ചിരുന്ന കല്പന എന്ന സാഹിത്യമാസികയിൽ പ്രവർത്തിച്ച മുനീന്ദ്രയാണ് ദക്ഷിൺ സമാചാറിന്റെ സ്ഥാപക പത്രാധിപർ.
1991-ൽ രജിസ്റ്റർ ചെയ്യപ്പെട്ടു.
വാരികയായി രജിസ്റ്റർ ചെയ്യപ്പെട്ടെങ്കിലും ഇതിന്റെ പ്രസിദ്ധീകരണം ദ്വൈവാരികയായിട്ടാണ് തുടങ്ങിയത്.
ഇപ്പോൾ വാരികയാണ്.
ഹിന്ദി - പ്രത്യേകിച്ച്, ദേവനാഗരിലിപിയിൽ എഴുതപ്പെടുന്ന ഹിന്ദി - ഉപയോഗിക്കാൻ ഭാരതീയരെ പ്രേരിപ്പിക്കുക എന്ന ലക്ഷ്യം ദക്ഷിൺ സമാചാറിനുണ്ട്.
ദക്ഷിണേന്ത്യയിലുള്ള ഹിന്ദിഎഴുത്തുകാരുടെ ഗ്രന്ഥങ്ങളെയും മാസികകളിൽ വരുന്ന ലേഖനങ്ങളെയും പറ്റിയുള്ള വിവരങ്ങൾ വായനക്കാരെ വാരിക പരിചയപ്പെടുത്തിവരുന്നു.
ഒരു നല്ല വർത്തമാനപത്രത്തിന്റെ ധർമം നിർവഹിക്കുന്ന ദക്ഷിൺ സമാചാറിൽ രാഷ്ട്രീയ സംഭവവികാസങ്ങൾ, ചലച്ചിത്രം , ക്രിക്കറ്റ് തുടങ്ങിയവയെല്ലാം ചർച്ചചെയ്യപ്പെടുന്നുണ്ട്.
ഇതിൽ സാഹിത്യസൃഷ്ടികളും കാണാം.
യുവഎഴുത്തുകാർക്ക്, പ്രത്യേകിച്ച് ദക്ഷിണഭാരതത്തിലുള്ളവർക്ക് ഈ വാരിക പ്രോത്സാഹനം നല്കിവരുന്നു.
ആന്ധ്രപ്രദേശിന്റെ തലസ്ഥാനവും ചരിത്രപരമായി ദക്ഖിനീ ഹിന്ദി വികസിച്ച സ്ഥലവുമാണ് ഹൈദരാബാദ്.
ദക്ഖിനീ ശൈലിയിലുള്ള ഹിന്ദി സംസാരിക്കുകയും എഴുതുകയും ചെയ്യുന്ന ഇസ്ലാം മതവിഭാഗത്തിലുള്ള ജനങ്ങൾ ഹൈദരാബാദിൽ ധാരാളമുണ്ട്.
ആര്യസമാജക്കാരും മാർവാഡികളും മറ്റുമായി ഹിന്ദി മാതൃഭാഷയായിട്ടുള്ളവരും ഇവിടെ കുറവല്ല.
അങ്ങനെ ഹിന്ദിഭാഷയ്ക്കു കൂടി പ്രാധാന്യമുള്ള പ്രദേശമായി കരുതാവുന്ന ഹൈദരാബാദിൽനിന്നാണ് ഈ വാരിക പ്രസിദ്ധീകരിക്കുന്നത് എന്നത് ശ്രദ്ധേയമാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദക്ഷിൺ സമാചാർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നക്ഷ് ഇ റുസ്തം ഇംഗ്ലീഷ് വിലാസം https://ml.wikipedia.org/wiki/Naqsh-e_Rustam നക്ഷ് ഇ റുസ്തം
ഇറാനിൽ ഫാർസ് പ്രവിശ്യയിൽ പെർസെപോളിസിന് 12 കിലോമീറ്റർ വടക്കുപടിഞ്ഞാറായി സ്ഥിതി ചെയ്യുന്ന ഒരു പുരാവസ്തുകേന്ദ്രമാണ് നക്ഷ് ഇ റുസ്തം (പേർഷ്യൻ: نقش رستم).
വിവിധ പുരാതനകാലഘട്ടങ്ങളിലെ ശിലാലിഖിതരേഖകളും, ഹഖാമനീഷിയൻ ചക്രവർത്തിമാരുടെ ശവകുടീരങ്ങളും ഇവിടെ നിലകൊള്ളുന്നു.
ഇവിടത്തെ ഏറ്റവും പുരാതനമായ ശിലാചിത്രം, വിചിത്രമായ തലപ്പാവ് ധരിച്ച ഒരു മനുഷ്യന്റെ മങ്ങിയ ചിത്രമാണ്.
ഇത് ഈലമൈറ്റുകളാണ് ഇത് രേഖപ്പെടുത്തിയതെന്ന് കരുതുന്നു.
ഇത് ഒരു വലിയ ചിത്രത്തിന്റെ ഭാഗമായിരുന്നു.
സസാനിയൻ രാജാവായ ബ്രഹാം രണ്ടാമന്റെ കാലത്ത് ഈ ചിത്രത്തിന്റെ കുറേ ഭാഗവും നീക്കം ചെയ്യപ്പെട്ടു.
ചിത്രത്തിലെ വിചിത്രമായ തലപ്പാവുകാരൻ, ഇറാനിയൻ ഐതിഹ്യങ്ങളിലേയും ഷാ നാമയിലേയും പ്രധാനകഥാപാത്രമായ റുസ്തം അഥവാ റോസ്തം ആണെന്ന് ഇറാനിയർ കരുതുന്നു.
അതുവഴി റുസ്തമിന്റെ ചിത്രം എന്ന അർത്ഥമുള്ള നക്ഷ് ഇ റുസ്തം എന്ന പേര് ഈ സ്ഥലത്തിന് വരുകയും ചെയ്തു.
ദാരിയുസ് ഒന്നാമന്റെ ശവകുടീരം
നാല് ഹഖാമനിഷിയൻ ചക്രവർത്തിമാരുടെ ശവകുടീരം ഇവിടെ സ്ഥിതി ചെയ്യുന്നുണ്ട്.
ഇവയിൽ ഒന്ന് അതിലെ എഴുത്ത് മൂലം ദാരിയുസ് ഒന്നാമന്റേതാണെന്ന് (ഭരണം: 522-486 ബി.സി.ഇ.) മനസ്സിലാക്കാൻ സാധിക്കും.
മറ്റു മൂന്നു കുടീരങ്ങൾ ക്സെർക്സെസ് ഒന്നാമൻ, (ഭ. 486-465 ബി.സി.ഇ.), അർട്ടാക്സെർക്സെസ് ഒന്നാമൻ (ഭ. 465-424 ബി.സി.ഇ.), ദാരിയുസ് രണ്ടാമൻ (ഭ. 423-404 ബി.സി.ഇ.) എന്നിവരുടേതാണെന്ന് കരുതുന്നു.
പണിതീരാതെ കിടക്കുന്ന അഞ്ചാമത്തെ ശവകുടീരം അർട്ടാക്ലെർക്സെസ് മൂന്നാമന്റേതോ അവസാന ഹഖാമനീഷ്യൻ ചക്രവർത്തിയായിരുന്ന ദാരിയുസ് മൂന്നാമന്റേതാണെന്നോ (ഭ. 336-330 ബി.സി.ഇ.) കരുതുന്നു.
പാറ തുരന്നു നിർമ്മിച്ചിരിക്കുന്ന ഈ ശവകുടീരങ്ങൾ അതിന്റെ മുഖഭാഗത്തിന്റെ പ്രത്യേകത മൂലം പേർഷ്യൻ കുരിശ് എന്നറിയപ്പെടുന്നു.
വിവിധ സസാനിയൻ ചക്രവർത്തിമാരും തങ്ങളുടെ വിജയഗാഥകൾ വിവിധ ഭാഷകളിൽ ഇവിടെ കൊത്തിവച്ചിട്ടുണ്ട്.
262-ആമാണ്ടിൽ സസാനിയൻ സാമ്രാജ്യത്തിന്റെ സ്ഥാപകനായ അർദാശീറിന്റെ പുത്രനും പിൻ‌ഗാമിയുമായിരുന്ന ഷാപുർ ഒന്നാമന്റെ കൽപ്പനയിൽ ഇവിടെ ഒരു ത്രിഭാഷാലിഖിതം രേഖപ്പെടുത്തിയിട്ടുണ്ട്.
പേർഷ്യൻ, പാർത്തിയൻ, ഗ്രീക്ക് എന്നിവയാണ് ഇതിലെ ഭാഷകൾ .
നക്സൽബാരി ഇംഗ്ലീഷ് വിലാസം https://ml.wikipedia.org/wiki/Naxalbari
പശ്ചിമ ബംഗാളിന്റെ വടക്കു ഭാഗത്ത്‌ സ്ഥിതി ചെയ്യുന്ന ഒരു ഗ്രാമമാണ് നക്സൽബാരി .
ദാർജീലിംഗ് ജില്ലയിലെ സിലിഗുരി ഉപജില്ലയുടെ അധികാരപരിധിയിൽ ആണ് ഈ ഗ്രാമം ഉൾപ്പെടുന്നത്.
1960-കളിൽ നടന്ന തീവ്ര ഇടതുപക്ഷ വിപ്ലവങ്ങളോടനുബന്ധിച്ചാണ് ഈ ഗ്രാമം പ്രശസ്തമായത്.
അവലംബം പുറമെ നിന്നുള്ള കണ്ണികൾ The Rising: Naxalbari to now From Naxalbari to Nalgonda Archived 2004-12-05 at the Wayback Machine .
The Road from Naxalbari Naxalbari (1967): The Naxalite Movement in India Archived 2010-01-23 at the Wayback Machine .
നഖങ്ങൾ (1973-ലെ ചലച്ചിത്രം)
സുപ്രിയായുടെ ബാനറിൽ ഹരി പോത്തൻ നിർമിച്ച മലയാളചലച്ചിത്രമാണ് നഖങ്ങൾ .
രാജശ്രീ റിലീസ് വിതരണം ചെയ്ത ഈ ചിത്രം 1973 സെപ്റ്റംബർ 8-ൻ് പ്രദർശനം തുടങ്ങി.
അഭിനേതാക്കൾ മധു ജയഭാരതി കെ.ആർ. വിജയ രാഘവൻ അടൂർ ഭാസി ബഹദൂർ ടി.ആർ. ഓമന ടി.എസ്. മുത്തയ്യ മുതുകുളം രാഘവൻ പിള്ള ശങ്കരാടി കെ.പി. ഉമ്മർ കെ.പി.എ.സി. ലളിത പറവൂർ ഭരതൻ എസ്.പി. പിള്ള തിക്കുറിശ്ശി സുകുമാരൻ നായർ വീരൻ മീന രാധാമണി തങ്കക്കുട്ടി.
പിന്നണിഗായകർ കെ.ജെ. യേശുദാസ് പി. സുശീല പി. മാധുരി അണിയറയിൽ സംവിധാനം - എ .
വിൻസെന്റ് നിർമ്മാണം - ഹരി പോത്തൻ ബാനർ - സുപ്രിയ കഥ - വൈക്കം ചന്ദ്രശേഖരൻ നായർ തിരക്കഥ, സംഭാഷണം - തോപ്പിൽ ഭാസി ഗാനരചന - വയലാർ സംഗീതം - ജി ദേവരാജൻ ഛായാഗ്രഹണം - എൻ പ്രകാശ്‌, എ.വെങ്കട്ട് ചിത്രസംയോജനം - 	ജി വെങ്കിട്ടരാമൻ കലാസംവിധാനം - 	മോഹന വിതരണം - രാജശ്രീ പിക്‌ചേഴ്‌സ് ഗാനങ്ങൾ ഗാനരചന - വയലാർ രാമവർമ്മ സംഗീതം - ജി. ദേവരാജൻ ക്ര.
ഗാനം ആലപനം 1 പുഷ്പമംഗലയാം ഭൂമിക്കു കെ ജെ യേശുദാസ് 2 മാതാവേ മാതാവേ പി. സുശീല 3 നക്ഷത്രങ്ങളേ സാക്ഷി കെ ജെ യേശുദാസും സംഘവും 4 ഗന്ധർവ നഗരങ്ങൾ മാധുരി 5 കൃഷ്ണപക്ഷക്കിളി ചിലച്ചൂ കെ ജെ യേശുദാസ് , മാധുരി അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് നഖങ്ങൾ
നഖാദെ
നഖാദെ ( പേർഷ്യൻ : نقده ; Azerbaijani : سۇلدۇز ; കുർദിഷ് : نه‌غه‌ده‌ ), മുമ്പ് സുൽദൂസ് എന്നറിയപ്പെട്ടിരുന്ന, ഇറാനിലെ പടിഞ്ഞാറൻ അസർബൈജാൻ പ്രവിശ്യയിലെ നഖാദെ കൗണ്ടിയിലെ ഒരു പ്രധാന പട്ടണമാണ്.
2006 ലെ സെൻസസ് പ്രകാരം 18,320 കുടുംബങ്ങളിലായി 72,975 ആയിരുന്നു ഇവിടുത്തെ ജനസംഖ്യ.
പട്ടണത്തിൻറേയും (കൗണ്ടിയുടേയും) നിലവിലെ പേരാണ് നഖാദെ.
മംഗോളിയൻ സുൽദൂസ് ഗോത്രത്തെ പരാമർശിച്ച് സോൾഡൂസ് (സുൽദുസ് എന്നും കുർദിഷ് ഭാഷയിൽ സുന്ദൂസ് എന്നും അറിയപ്പെടുന്നു) എന്നറിയപ്പെട്ടിരുന്ന മുൻ പേര്, 1303-ൽ ഇൽഖാനിദ് ഭരണാധികാരി ഗസാന്റെ ഭരണകാലത്ത് മറ്റൊരു പഴയ പേരിനായി (ഇപ്പോൾ നഷ്ടപ്പെട്ടു) മാറ്റിയിരിക്കാം.
ബൈസാവ നദിയുടെ തീരത്ത് സ്ഥിതി ചെയ്യുന്ന നഖാദെ പട്ടണം ഒരു പ്രാചീന കൃത്രിമ കുന്നിനെ ഉൾക്കൊള്ളുന്നു.
ഗദർ നദിയുടെ താഴത്തെ ഭാഗത്ത് ഉർമിയ തടാകത്തിന്റെ തെക്ക്-പടിഞ്ഞാറൻ ഭാഗത്താണ് നഖാദെ പട്ടണം സ്ഥിതി ചെയ്യുന്ന കൗണ്ടി.
ഷിയാ അസർബൈജാനി (കരപാപാഖ്) ഭൂരിപക്ഷമുള്ള ഈ പട്ടണത്തിൽ ഒരു സുന്നി കുർദിഷ് ന്യൂനപക്ഷവും അധിവസിക്കുന്നു.
ഇവിടുത്തെ പ്രധാന കുർദിഷ് ഗോത്രങ്ങൾ മാമാഷും സെർസയുമാണ്, അതേസമയം മംഗൂർ, മാമാച്ചി ഗോത്രങ്ങൾക്ക് നഗരത്തിൽ ചരിത്രപരമായ സാന്നിധ്യമുണ്ട്.
അസീറിയക്കാരും യഹൂദന്മാരും മുമ്പ് പട്ടണത്തിൽ താമസിച്ചിരുന്നു.
1840-കളിൽ അഗസ്റ്റിൻ-പിയറി ക്ലൂസലിന്റെ നേതൃത്വത്തിലുള്ള ലസാറിസ്റ്റ് മിഷനറി പ്രസ്ഥാനം നഗരത്തിൽ കൂടുതൽ സജീവമായിരുന്നു.
പത്തൊൻപതാം നൂറ്റാണ്ടിനുമുമ്പ്, കരപാപാഖുകൾ പട്ടണത്തിൽ സ്ഥിരതാമസമാക്കുന്നതിന് മുമ്പുള്ള കാലത്ത് പട്ടണത്തിൽ കൂടുതലും കുർദിഷ് വംശജരായിരുന്നു അധിവസിച്ചിരുന്നത്.
1930-കളിൽ ഹഷ്ട്രൂഡിൽ നിന്നുള്ള ഷാസെവൻസ് വംശീയ വിഭാഗവും ഈ പട്ടണത്തിലും എത്തി.
1979-ൽ, ജനസംഖ്യയുടെ 65% അസർബൈജാനികളും ബാക്കിയുള്ള ഭാഗം കുർദിഷ് ജനതയും ആയിരുന്നുവെന്ന് കണക്കാക്കപ്പെട്ടു.
1985-ൽ, ഗവേഷകനായ റിച്ചാർഡ് ടാപ്പർ പ്രസ്താവിച്ചത് അസർബൈജാനികൾ സാംസ്കാരികമായും ഭാഷാപരമായും ഏതാണ്ട് കുർദ് വംശജർക്ക് സമാനമായി മാറിയിരുന്നുവെന്നാണ്.
അവലംബം ↑ ↑ നഖാദെ can be found at GEOnet Names Server , at this link , by opening the Advanced Search box, entering "-3076454"  in the "Unique Feature Id" form, and clicking on "Search Database".
↑ ↑ {{ cite encyclopedia }} : Invalid | ref=harv ( help ) 1 2 Minorsky .
harv error: no target: CITEREFMinorsky ( help ) 1 2 Mohséni (2018) , പുറം.
harv error: no target: CITEREFMohséni2018 ( help ) ↑ ↑
നക്ഷത്രാന്തരീയ മാദ്ധ്യമം ഇംഗ്ലീഷ് വിലാസം https://ml.wikipedia.org/wiki/Interstellar_medium ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
നക്ഷത്രങ്ങൾക്ക് ഇടയിലുള്ള സ്ഥലത്ത് (നക്ഷത്രാന്തരീയ ഇടം) ഉള്ള ചെറു ദ്രവകണികകളും, വാതകങ്ങളും, ധൂളീപടലങ്ങളും മറ്റുള്ള പദാർത്ഥങ്ങളെ എല്ലാം ചേർത്ത് വിളിക്കുന്ന പേരാണ് നക്ഷത്രാന്തരീയ മാദ്ധ്യമം .
നക്ഷത്രാന്തര മാദ്ധ്യമവും നക്ഷത്രങ്ങളും പരസ്പര ബന്ധമില്ലാത്ത വിഭിന്ന വസ്തുക്കൾ അല്ല.
നക്ഷത്രങ്ങൾ ജനിക്കുകയും വളരുകയും ചെയ്യുന്നത് നക്ഷത്രാന്തര മാദ്ധ്യമത്തിൽ ആണ്.
പുറത്തേക്കുള്ള കണ്ണികൾ Freeview Video 'Chemistry of Interstellar Space' William Klemperer, Havard University.
A Royal Institution Discourse by the Vega Science Trust.
ജ്യോതിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
നഖംവെട്ടി A variety of nail clippers; compound lever style
കൈകാലുകളിലെ വിരലിലെ നഖം വെട്ടി വെടിപ്പാക്കുന്നതിന് ഉപയോഗിക്കുന്ന ഒരു ചെറു ഉപകരണമാണ് നഖംവെട്ടി .
സാധാരണയായി തുരുമ്പ് പിടിക്കാത്ത തരം ഉരുക്കിൽ (stainless steel) ആണ് ഇത്  ഉണ്ടാക്കാറുള്ളത്.
അലുമിനിയത്തിലും പ്ലാസ്റ്റിക്കിലും ഉണ്ടാക്കിയവയും കണ്ടുവരാറുണ്ട്.
അവലംബം ↑ A brief history of the nail clipper is printed in The Size of Thoughts: Essays Other Lumber, Nicholson Baker, New York: Vintage 1997.
ISBN 0-679-77624-9 .
നക്ഷത്രവൃക്ഷങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഭാരതീയജ്യോതിഷത്തിൽ അശ്വതി മുതൽ രേവതി വരെയുള്ള ഇരുപത്തിയേഴു നക്ഷത്രങ്ങളിൽ ഓരോ നക്ഷത്രത്തിനും ഓരോ വൃക്ഷം കല്പ്പിക്കപ്പെട്ടിട്ടുണ്ട്.
ഓരോ നാളിൽ ജനിച്ചവരും ജനിച്ചവർ നക്ഷത്രവൃക്ഷങ്ങളെ നശിപ്പിക്കാതിരിക്കുകയും, നട്ടുപരിചരിച്ച് വളർത്തുകയും ചെയ്താൽ ആയുസ്സും, ആരോഗ്യവും ഐശ്വര്യവും ഉണ്ടാകുമെന്നാണ് വിശ്വാസം.
ക്രമ സംഖ്യ നക്ഷത്രം വൃക്ഷം ശാസ്ത്രീയ നാമം 1 അശ്വതി കാഞ്ഞിരം Stychnos nux 2 ഭരണി നെല്ലി Phyllanthus emblica 3 കാർത്തിക അത്തി Ficus racemosa 4 രോഹിണി ഞാവൽ Syzygium cumini 5 മകയിരം കരിങ്ങാലി Acacia catechu 6 തിരുവാതിര കരിമരം Diospyros candolleana 7 പുണർതം മുള Bambusa arundinacea 8 പൂയം അരയാൽ Ficus religiosa 9 ആയില്യം നാകം (വൃക്ഷം) Musua ferrea 10 മകം പേരാൽ Ficus benghalensis 11 പൂരം ചമത / പ്ലാശ് Butea monosperma 12 ഉത്രം ഇത്തി Ficus microcarpa 13 അത്തം അമ്പഴം Spondias mangifera 14 ചിത്തിര കൂവളം Aegle marmelos 15 ചോതി നീർമരുത് Terminalia arjuna 16 വിശാഖം വയങ്കത Flacourtia montana 17 അനിഴം ഇലഞ്ഞി Mimusops elengi 18 കേട്ട വെട്ടി Aporosa lindleyana 19 മൂലം വെള്ളപ്പൈൻ Vateria indica 20 പൂരാടം വഞ്ചി(മരം) Salix tetrasperma 21 ഉത്രാടം പ്ലാവ് Artocarpus heterophyllus 22 തിരുവോണം എരിക്ക് Calotropis gigantea 23 അവിട്ടം വന്നി Prosopis spicigera 24 ചതയം കടമ്പ് Anthocephalus candamba 25 പൂരുരുട്ടാതി തേമ്പാവ് Terminalia elliptica 26 ഉത്രട്ടാതി കരിമ്പന Borassus flabellifer 27 രേവതി ഇലിപ്പ Madhuca longifolia ചിത്രശാല അശ്വതി-കാഞ്ഞിരം ഭരണി-നെല്ലി കാർത്തിക-അത്തി രോഹിണി-ഞാവൽ മകയിരം-കരിങ്ങാലി തിരുവാതിര  - കരിമരം പുണർതം-മുള പൂയം-അരയാൽ ആയില്യം-നാഗകേസരം മകം-പേരാൽ പൂരം-ചമത ഉത്രം-ഇത്തി അത്തം-അമ്പഴം ചിത്തിര-കൂവളം ചോതി-നീർമരുത് വിശാഖം-വയങ്കത അനിഴം-ഇലഞ്ഞി കേട്ട-വെട്ടി മൂലം-വെള്ളപ്പൈൻ പൂരാടം-വഞ്ചിമരം ഉത്രാടം-പ്ലാവ് തിരുവോണം-എരുക്ക് അവിട്ടം-വന്നി ചതയം-കടമ്പ് ഉത്രട്ടാതി-കരിമ്പന രേവതി-ഇലിപ്പ പൂരുരുട്ടാതി തേമ്പാവ് അവലംബം
http://vanaprabodhini.org/Nakshatra.htm%5Bപ്രവർത്തിക്കാത്ത+കണ്ണി%5D പുറത്തേക്കുള്ള കണ്ണികൾ http://giftingtrees.blogspot.in/2012/03/nakshatra-is-forever.html
നഖക്ഷതങ്ങൾ ഇംഗ്ലീഷ് വിലാസം https://ml.wikipedia.org/wiki/Nakhashathangal
ഹരിഹരന്റെ സംവിധാനത്തിൽ വിനീത് , തിലകൻ , മോനിഷ , സലീമ എന്നിവർ പ്രധാനവേഷങ്ങളിൽ അഭിനയിച്ച് 1986-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് നഖക്ഷതങ്ങൾ .
ഇതിലെ അഭിനയത്തിന് മോനിഷക്ക് മികച്ച നടിക്കുള്ള ഉർവ്വശി അവാർഡ് ലഭിച്ചു.
ഗായത്രി സിനിമയുടെ ബാനറിൽ ഗായത്രി , പാർവ്വതി എന്നിവർ നിർമ്മിച്ച ഈ ചിത്രം വിനീത് , മോനിഷ , സലീമ എന്നിവരുടെ ആദ്യ ചിത്രമായിരുന്നു.
ഗായകൻ പി. ജയചന്ദ്രൻ ഇതിൽ അഭിനയിച്ചിട്ടുണ്ട്.
കഥ, തിരക്കഥ, സംഭാഷണം എന്നിവ നിർവ്വഹിച്ചത് എം.ടി. വാസുദേവൻ നായർ ആണ്.
ബോക്സ് ഓഫീസിൽ ഈ ചിത്രം ഒരു വൻ വിജയമായിരുന്ന ഈ ചിത്രത്തിലെ ഗാനങ്ങൾ ഇന്നും വളരെ ശ്രദ്ധേയമാണ്.
അഭിനേതാക്കൾ അഭിനേതാവ് കഥാപാത്രം വിനീത് രാമു തിലകൻ ജഗന്നാഥ വർമ്മ പി. ജയചന്ദ്രൻ ബഹദൂർ മോനിഷ ഗൌരി സലീമ ലക്ഷ്മി കവിയൂർ പൊന്നമ്മ സംഗീതം
ഒ.എൻ.വി. കുറുപ്പ് എഴുതിയ ഇതിലെ ഗാനങ്ങൾക്ക് സംഗീത പകർന്നത് ബോംബെ രവി ആണ്.
"മഞ്ഞൾ പ്രസാദവും നെറ്റിയിൽ ചാർത്തി" എന്ന ഗാനത്തിന്റെ ആലാപനത്തിന് കെ.എസ്. ചിത്രയ്ക്ക് മികച്ച ഗായികക്കുള്ള ദേശീയ ചലച്ചിത്രപുരസ്കാരം ലഭിച്ചു.
ഗാനങ്ങൾ ഗാനം പാടിയത് മഞ്ഞൾ പ്രസാദവും നെറ്റിയിൽ ചാർത്തി...
കെ.എസ്. ചിത്ര കേവല മർത്ത്യഭാഷ കേൾക്കാത്ത...
പി. ജയചന്ദ്രൻ നീരാടുവാൻ നിളയിൽ നീരാടുവാൻ...
കെ.ജെ. യേശുദാസ് വ്രീളാഭരിതയായ്...
പി. ജയചന്ദ്രൻ ആരേയും ഭാവഗായകനാക്കും...
കെ.ജെ. യേശുദാസ് അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ഷാജി ചിത്രസം‌യോജനം എം.എസ്. മണി കല എസ്. കോന്നനാട് വസ്ത്രാലങ്കാരം നടരാജൻ , ബാലകൃഷ്ണൻ നൃത്തം ശ്രീധരൻ പരസ്യകല പി.എൻ. മേനോൻ ലാബ് വിജയ കളർ ലാബ് നിശ്ചല ഛായാഗ്രഹണം മൊണാലിസ നിർമ്മാണ നിയന്ത്രണം ആർ.എസ്. മണി നിർമ്മാണ നിർവ്വഹണം ആർ.കെ. നായർ പുരസ്കാരങ്ങൾ 1986 ദേശീയ ചലച്ചിത്രപുരസ്കാരം മികച്ച നടി – മോനിഷ മികച്ച ഗായിക – കെ.എസ്. ചിത്ര അവലംബം പുറത്തേക്കുള്ള കണ്ണികൾ നഖക്ഷതങ്ങൾ ഇന്റർനെറ്റ് മൂവി ഡാറ്റാബേസിൽ നഖക്ഷതങ്ങൾ – മലയാളസംഗീതം.
നഖങ്ങൾ (2013-ലെ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Nakhangal
സുരേഷ് കൃഷ്ണൻ സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് നഖങ്ങൾ .
ആർ. പ്രേംനാഥ് ആണ് ചിത്രത്തിന്റെ രചന നിർവ്വഹിച്ചിരിക്കുന്നത്.
സെവൻ ആർട്ട്സിന്റെ ബാനറിൽ ജി.പി. വിജയകുമാറാണ് ചിത്രം നിർമ്മിച്ചത്.
അഭിനേതാക്കൾ മദൻ മോഹൻ അരുൺ രാകേന്ദു മേഘ
പനാമ ഉൾക്കടൽ ഇംഗ്ലീഷ് വിലാസം https://ml.wikipedia.org/wiki/Gulf_of_Panama
8°05′11″N 79°16′58″W ﻿ / ﻿ 8.08642°N 79.28284°W ﻿ / 8.08642; -79.28284 പനാമ ഉൾക്കടൽ
തെക്കൻ പനാമയുടെ സമുദ്രതീരത്തുള്ള കടൽവിതാനത്തെയാണ് പനാമ ഉൾക്കടൽ എന്ന് വിളിക്കുന്നത്.
പസഫിക്ക് സമുദ്രത്തിലാണ് ഇത് സ്ഥിതി ചെയ്യുന്നത്.
ഏകദേശം 250 കിലോമീറ്റർ വീതിയും 220 മീറ്റർ ആഴവും 2400 ചതുരശ്ര കിലോമീറ്റർ വിസ്തീർണ്ണവും ഈ കടലിടുക്കിനുണ്ട്.
പനാമ ഉൾക്കടലിനെ കരീബിയൻ കടലും അറ്റ്‌ലാന്റിക് മഹാസമുദ്രവുമായി പനാമ കനാൽ വഴി ബന്ധിപ്പിച്ചിരിക്കുന്നു.
പനാമ കനാൽ ഇംഗ്ലീഷ് വിലാസം https://ml.wikipedia.org/wiki/Panama_Canal പ്രമാണം:Panama Canal Rough Diagram.png A schematic of the Panama Canal, illustrating the sequence of locks and passages
പസഫിക് സമുദ്രത്തെയും അറ്റ്ലാന്റിക് സമുദ്രത്തെയും തമ്മിൽ ബന്ധിപ്പിക്കുന്ന ഒരു മനുഷ്യ നിർമ്മിത കനാലാണ് പനാമ കനാൽ .
ഇന്നേവരെ നടപ്പിലാക്കപ്പെട്ടിട്ടുള്ള എഞ്ചിനിയറിങ് പദ്ധതികളിൽ ഏറ്റവും വലുതും പ്രയാസമേറിയതുമായ ഒന്നാണ് ഈ കനാലിന്റെ നിർമാണം.
തെക്കേ അമേരിക്കയുടെ തെക്കേ അറ്റത്തുള്ള ഡ്രേക്ക് പാസേജും ഹോൺ മുനമ്പും വഴിയുള്ള ദൈഘ്യമേറിയ ജലമാർഗ്ഗത്തെ ചരിത്രമാക്കിയ പനാമ കനാൽ ഈ രണ്ട് സമുദ്രങ്ങൾ തമ്മിലുള്ള ഗതാഗതത്തിൽ വൻ സ്വാധീനം ചെലുത്തി.
ന്യൂയോർക്ക് മുതൽ സാൻ ഫ്രാന്സിസ്കോ വരെ സഞ്ചരിക്കുന്ന ഒരു കപ്പൽ ഹോൺ മുനമ്പ് ചുറ്റിയാണെങ്കിൽ 22,500 കിലോമീറ്ററും (14,000 മൈൽ) പനാമ കനാൽ വഴിയാണെങ്കിൽ വെറും 9,500 കിലോമീറ്ററുമാണ് (6,000 മൈൽ) സഞ്ചരിക്കേണ്ടത്.
പനാമക്കടുത്ത് ഒരു കനാൽ എന്ന സങ്കൽ‌പ്പത്തിന് 16-ആം നൂറ്റാണ്ട് വരെ പഴക്കമുണ്ടെങ്കിലും അത് നിർമ്മിക്കാനുള്ള ആദ്യ ശ്രമം ആരംഭിച്ചത് 1880-ൽ ഫ്രഞ്ച് നേതൃത്വത്തിലാണ്.
21,900 തൊഴിലാളികളുടെ മരണത്തിനിടയാക്കിയ ഈ പദ്ധതി പരാജയത്തിൽ കലാശിച്ചു.
1900-കളുടെ ആദ്യ കാലയളവിൽ അമേരിക്ക കനാൽ നിർമ്മാണം ഏറ്റെടുക്കുകയും അത് വിജയകരമായി പൂർത്തീകരിക്കുകയും ചെയ്തു.
1914-ൽ കനാൽ പ്രവർത്തനമാരംഭിച്ചു.
77 കിലോമീറ്റർ (48 മൈൽ) നീളമുള്ള ഈ കനാലിന്റെ നിർമ്മാണത്തെ രോഗങ്ങൾ, (പ്രധാനമായും മലേറിയയും മഞ്ഞപ്പനിയും ) മണ്ണൊലിപ്പുകൾ തുടങ്ങി പല പ്രശ്നങ്ങളും ബാധിച്ചിരുന്നു.
കനാൽ പൂർത്തിയായപ്പോഴേക്കും ഫ്രാൻസിന്റെയും അമേരിക്കയുടേയും ഉദ്യമങ്ങളിലായി ആകെ 27,500 തൊഴിലാളികലുടെ ജീവനാണ് നഷ്ടമായത്.
നിർമ്മാണം, സാമ്പത്തികം
1914 ആഗസ്റ്റ് 15 നാണ് പനാമാ കനാൽ അന്താരാഷ്ട്ര കപ്പൽഗതാഗതത്തിനായി ഔദ്യാഗികമായി തുറന്നുകൊടുത്തത്.
രണ്ടു മഹാസമുദ്രങ്ങളെ(അത്‌ലാന്റിക്കും പെസഫിക്കും) തമ്മിൽ ബന്ധിപ്പിക്കുന്ന ഏറിയകൂറും മനുഷ്യ നിർമ്മിതമായ അന്താരാഷ്ട്ര കപ്പൽപ്പാതയാണ് അത്.
പ്രകൃതിദത്തമായ നിരവധി അനുകൂല സാഹചര്യങ്ങൾ മുതലാക്കിയാണ് കനാലിന്റെ നിർമ്മാണം.
ശരിക്കും മനുഷ്യനിർമ്മിതമായ അത്ഭുതങ്ങളിലൊന്ന്!
ഫ്രാൻസായിരുന്നു ആദ്യം ശ്രമിച്ചത്.
22000 ജീവനുകളും 28 കോടി ഡോളറും നഷ്ടമായെങ്കിലും വിജയംകാണാതെ അവർ സംരംഭം അമേരിക്കയ്ക്ക് കൈമാറുകയായിരുന്നു.
അമേരിക്കൻ പണവും ഫ്രഞ്ച് സാങ്കേതികവിദ്യയും പനാമാ കനാലിന്റെ കരുത്തായിരുന്നു.
1904 മുതൽ 1914 വരെയുള്ള കാലഘട്ടത്തിൽ അമേരിക്കയുടെ ഏറ്റവുംവലിയ ദേശീയ ചെലവായിരുന്നു പനാമാ കനാലിന്റെ നിർമ്മാണം.
കനാലിന്റെ നിർമ്മാണവേളയിൽ പലതരം ആശങ്കകൾ ഉയർന്നിരുന്നു.
പനാമ എന്ന രാജ്യം തന്നെ കടലിനടിയിലായി പോകുമെന്നായിരുന്നു പലരുടേയും ആശങ്ക. 'മകളെ പ്രസവിക്കുന്നതോടെ മാതാവ് മരിക്കും' എന്ന പ്രവചനമുണ്ടായി.
കനാൽ പനാമയേക്കാളും അമേരിക്കയുടെയും യൂറോപ്യൻ ശക്തികളുടെയും ആവശ്യമായിരുന്നു.
പനാമയുടെ പരാമാധികാരത്തിന് മുകളിൽ അമേരിക്കയുടെ കടന്നുകയറ്റമായും കനാൽ നിർമ്മാണം വിലയിരുത്തപ്പെട്ടു.
എന്നാൽ രണ്ടാം ലോകമഹായുദ്ധത്തിന് ശേഷം കപ്പൽ ഗതാഗതാരംഗത്ത് സംഭവിച്ച വിപ്‌ളവകരമായ മാറ്റങ്ങളെ വിജയകരമായി ഉൾക്കൊണ്ടുകൊണ്ട് തന്നെ പനാമാകനാൽ ഇന്നും വിജയകരമായി മുന്നോട്ട് പോകുന്നു.
പനാമ എന്ന ചെറു രാജ്യത്തിന്റെ സാമ്പത്തികവ്യവസ്ഥയുടെ നട്ടെല്ലാണ് ഈ കനാൽ.
പനാമയുടെ മൊത്തം ദേശീയ വരുമാനത്തിന്റെ 80% കനാൽ റെവന്യൂ ആണ്!
ഭൗമോപരിതലത്തിലെ താഴ്ന്ന ഭാഗങ്ങളിൽ വെള്ളംനിറഞ്ഞാണ് കടലുകൾ ഉണ്ടായിട്ടുള്ളത്.
ഭൂപ്രദേശങ്ങളും ഭൗമരൂപങ്ങളും വേർതിരിക്കുന്ന ഒരു കടലാണ് ഭൂമിയിലുള്ളത്.
സൗകര്യത്തിനായി നാമവയെ പെസഫിക്, അത്‌ലാന്റിക്ക്, ഇന്ത്യൻമഹാസമുദ്രം എന്നൊക്കെ വിളിക്കുന്നു.
രണ്ട് മഹാസമുദ്രങ്ങൾക്കിടയിലുണ്ടായിരുന്ന ചെറിയൊരു തുരുത്തിലൂടെ മനുഷ്യൻ കീറിയ ചാലാണ് പനാമാകനാൽ.
വടക്കെ അമേരിക്കയ്ക്കും തെക്കേ അമേരിക്കയ്ക്കും ഇടയിൽ അത്‌ലാന്റിക്-പെസഫിക് സമുദ്രങ്ങൾ തമ്മിൽ ചേരുന്ന ഭാഗത്ത് ഒരു ഇസ്ത്മസ് (Isthmus) ഉണ്ട്.
കടലിൽ മണ്ണ്, എക്കൽ, പവിഴപ്പാറകൾ എന്നിവ അടിഞ്ഞുകൂടിയുണ്ടാകുന്ന തുരുത്ത് അല്ലെങ്കിൽ കരപ്രദേശമാണ് ഭൂമിശാസ്ത്രത്തിൽ ഇസ്ത്മസ് എന്നറിയപ്പെടുന്നത്.
ഈ ഇസ്ത്മസിന്റെ തെക്കേ അറ്റത്തോട് ചേർന്ന് സ്ഥിതിചെയ്യുന്ന കേരളത്തിന്റെ രണ്ടിരട്ടിയിലധികം വലിപ്പമുള്ള ഒരു രാജ്യമാണ് പനാമ.
77082 ചതുരശ്ര കിലോമീറ്റർ വിസ്തീർണ്ണവും 30 ലക്ഷം ജനങ്ങളുമുള്ള ഒരു കുഞ്ഞൻ രാജ്യം.
തെക്കെഅമേരിക്കൻ രാജ്യമായ കൊളംബിയയുടെ കോളനിയായിരുന്ന പനാമ 1903 ലാണ് സ്വതന്ത്രമായത്.
1979 വരെ കനാൽ മേഖലയ്ക്ക് മേൽ പനാമയ്ക്ക് പൂർണ്ണ അധികാരം ഉണ്ടായിരുന്നില്ല.
1979 ൽ നിലവിൽ വന്ന അമേരിക്കകൂടി ഉൾപ്പെട്ട പനാമാകമ്മീഷൻ കരാർ പ്രകാരം 1979 മുതൽ പനാമയ്ക്ക് കനാൽപ്രദേശത്ത് സ്വയംഭരണാധികാരവും 2000-ജനുവരിയിൽ പൂർണ്ണനിയന്ത്രണവും ലഭ്യമായി.
2000 വരെ കനാലിന്റെ ഭരണപരമായ ചുമതലകൾ നിർവ്വഹിച്ചിരുന്നത് അമേരിക്കയായിരുന്നു.
പനാമയ്ക്കും അമേരിക്കയ്ക്കും ഇടയിൽ പലപ്പോഴും തർക്കവിഷയമായിരുന്നു ഈ കനാൽ.
ഇടയ്ക്ക് വെച്ച് പനാമതന്നെ പിടിച്ചെടുത്ത് തങ്ങളുടെ രാജ്യത്തിന്റെ കൂടെ ചേർക്കണമെന്ന വികാരം അമേരിക്കയിൽ ശക്തമായിരുന്നു!
മനുഷ്യന്റെ നിശ്ചയദാർഢ്യത്തിനും ഇച്ഛാശക്തിക്കും മകുടോദാഹരണമാണ് ഈ കനാൽ.
തൊള്ളായിരത്തിൽപ്പരം അമേരിക്കൻ-പനാമ തൊഴിലാളികളാണ് ഒരേസമയം കനാൽനിർമ്മാണത്തിൽ മുഴുകിയിരുന്നത്.
77 കിലോമീറ്ററാണ് നീളം.
കനാൽ താണ്ടാൻ കപ്പലുകൾക്ക് ശരാശരി 8 മുതൽ 10 മണിക്കൂർ വരെ ആവശ്യമുണ്ട്.
കനാലിലേക്ക് കപ്പൽ കടക്കുന്നത് മഹാസമുദ്രത്തിൽ നിന്നാണല്ലോ.
പനാമയിലൂടെ കടന്നുപോകുന്ന വലിയ കപ്പലുകൾക്ക് 'പനമാക്‌സ്'എന്ന വിളിപ്പേരുണ്ട്.
പനമാക്‌സിലും വലിയ കപ്പലുകൾക്ക് കനാൽ ഉപയോഗിക്കാനാവില്ല.
8000 നോട്ടിക്കൽ മൈൽ(ഏതാണ്ട് 15000 കിലോമീറ്റർ) യാത്രാ ദൂരം കുറയുന്നു എന്നതുകൊണ്ടാണ് ഈ സാഹസത്തിന് മനുഷ്യൻ മുതിർന്നത്.
പനാമ കനാൽ ഇല്ലായിരുന്നുവെങ്കിൽ തെക്കെ അമേരിക്കൻ വൻകര മുഴുവൻ ഒരു വലത്ത് വെച്ച് മാത്രമേ പെസഫിക്കിൽ നിന്ന് അത്‌ലാന്റിക്കിലേക്കും തിരിച്ചും കപ്പലുകൾക്ക് പ്രവേശിക്കാനാവൂ.
ഒരു കപ്പൽ മാത്രം 15000 കിലോമീറ്റർ അധികയാത്ര ചെയ്യാനെടുക്കുന്ന സമയവും ചെലവും ഇന്ധനവും ഒന്നു സങ്കൽപ്പിച്ചുനോക്കൂ.
അത്തരം ദശലക്ഷക്കണക്കിന് യാത്രകളാണ് പനാമകനാൽ കാരണം ഇതുവരെ റദ്ദാക്കപ്പെട്ടിട്ടുള്ളത്!
കപ്പൽ കനാലിലൂടെ കടന്ന് പോകുന്നത് വലിയ അളവിൽ സാങ്കേതികവിദ്യയും ആസൂത്രണവും പ്രയോജനപ്പെടുത്തിയാണ്.
കനാൽ യാത്ര തുടങ്ങാൻ ആദ്യം കടലിൽനിന്ന് കനാലിലേക്ക് കപ്പൽ കയറ്റണം.
അവസാനം കടലിലേക്ക് തന്നെ തിരിച്ചിറങ്ങണം.
പെസഫിക് സമുദ്രത്തിൽനിന്ന് കപ്പൽ പനാമകനാലിൽ പ്രവേശിച്ച് അത്‌ലാന്റിക്കിൽ ഇറങ്ങുന്നുവെന്ന് കരുതുക.
ഇവിടെ ശ്രദ്ധിക്കേണ്ട കാര്യം സമുദ്രജലനിരപ്പും കനാൽ ജലനിരപ്പും തമ്മിൽ ഉയരത്തിൽ വ്യത്യാസമുണ്ടെന്നതാണ്.
കനാൽ പൂർണ്ണമായും കടലിന്റെ ഭാഗമല്ല.
കടലിന്റേയും തടാകത്തിന്റേയും സ്വഭാവം ഈ ജലപാതയ്ക്കുണ്ട്.
സമുദ്രജലത്തെ അപേക്ഷിച്ച് ലവണസാന്ദ്രതയിലും പ്‌ളവക്ഷബലത്തിന്റെ കാര്യത്തിലും കനാലിലെ ജലം ഭിന്നമാണ്.
മാത്രമല്ല, കനാൽ സ്ഥിതി ചെയ്യുന്നത് ഒരു പർവതഭാഗത്താണ്.
ഇത്തരം വ്യത്യാസങ്ങൾ നിലനിൽക്കുന്നതിനാൽ കടലിനെ അപേക്ഷിച്ച് കനാൽ ഉയർന്ന ജലവിതാനമായി നിലകൊള്ളുന്നു.
ഇതുമൂലെ കപ്പലുകൾക്ക്  കനാലിലേക്ക് കയറുമ്പോഴും ഇറങ്ങുമ്പോഴും പ്രശ്‌നമുണ്ടാകുന്നു.
അതായത് ഒരു ബമ്പ് കയറുകയും ഇറങ്ങുകയും ചെയ്യുന്നത് പോലെ.
77 കിലോമീറ്റർ നീളമുള്ള ഈ കനാലിൽ ചീപ്പ് സംവിധാനമുള്ള മൂന്ന് പ്രധാന ലോക്കുകളുണ്ട്: ഗാറ്റുൺ, പെഡ്രോ, മിഗ്വൽ ആൻഡ് മിറാഫ്‌ളോർസ എന്നാണിവയുടെ പേരുകൾ.
കനാൽ മുഖത്തെത്തുന്ന കപ്പലുകൾ കുറച്ചുനേരം അവിടെ നിറുത്തിയിടുന്നു.
കപ്പലുകളുടെ മുൻഭാഗം ഉയർത്തിയെടുത്തെങ്കിൽ മാത്രമെ കനാലിലേക്ക് കയറ്റാനാവൂ.
മോട്ടോർബൈക്കിൽ മുൻവശം ഉയർത്തി അഭ്യാസം കാണിക്കുന്നത് കണ്ടിട്ടില്ലേ.
അതുപോലൊരു 'നമ്പർ' ഇവിടെയും ആവശ്യമാണ്.
കനാലിന്റ പ്രവേശനദ്വാരത്തിൽ ഒരു അറയുണ്ട്.
സമുദ്രനിരപ്പിലുള്ള ജലവിതാനമാണ് അവിടെ.
കപ്പൽ ചേമ്പറിൽ കയറ്റി ലോക്ക് ചെയ്യുന്നു.
അവിടെ ഒരു ചീപ്പ് സംവിധാനവുമുണ്ട്.
ഈ ചീപ്പ് തുറന്ന് ജലം പമ്പ് ചെയ്യുന്നു.
ഇതിനായി പ്രത്യേക ഡാം പണിഞ്ഞ് വൻതോതിൽ ജലം ശേഖരിച്ച് വെച്ചിട്ടുണ്ട്.
ചീപ്പ് തുറന്ന് ജലമെത്തുന്നതോടെ കപ്പലാകെ ഉയർത്തപ്പെടുന്നു.
കപ്പൽ മുന്നോട്ടെടുത്ത് കനാലിലേക്ക് ആനയിക്കപ്പെടുന്നു.
പിന്നീട് അടുത്ത ഘട്ടത്തിൽ ഇതുപോലെ വേറൊരു ചേമ്പറിൽ കപ്പൽ പിന്നെയും ഉയർത്തപ്പെടുന്നു.
അങ്ങനെ ക്രമമായി 25 മീറ്റർവരെ(രണ്ട് ഇലക്ടിക്ക് പോസ്റ്റിന്റ ഉയരം!) കപ്പൽ ഉയരുന്നു.
പിന്നെ കനാൽ യാത്ര.
കനാൽ മറികടന്നശേഷം മറുവശത്ത് കപ്പൽ എത്തുമ്പോൾ വീണ്ടും നിറുത്തിയിടുന്നു.
ശേഷം കനാലിൽനിന്ന് ചീപ്പുകൾ ഉപയോഗിച്ച് ജലം പിൻവലിച്ച് ഉയരം കുറച്ച് കപ്പലിന്റെ മുൻവശം മെല്ലെ കടലിലേക്ക് 'ഇറക്കുന്നു'.
അവിടെയും സമാനമായ ചേമ്പറുണ്ട്.
കപ്പൽ ക്രമേണ വലിയൊരു താഴ്ചയിലേക്ക് പോകുന്നതായി തോന്നും.
ഒന്നിലധികം കപ്പലുകൾക്ക് കനാലിലൂടെ ഒരേസമയം സഞ്ചരിക്കാം.
പക്ഷെ ഒരുസമയം ഒരു കപ്പലിന് മാത്രമേ കയറുകയോ ഇറങ്ങുകയോ ചെയ്യാനാവൂ.
കനാലിന്റെ ദൂരത്തിന്നിടയ്ക്ക് നിരവധി പോയിന്റുകളിൽ കപ്പലുകൾക്ക് നങ്കൂരമിടാനുള്ള സൗകര്യമുണ്ട്.
അമേരിക്കയുടെയും മറ്റും വൻതോതിലുള്ള സഹായത്തോടെ പണികഴിപ്പിച്ച ഈ കപ്പൽപാതയിലൂടെ അന്താരാഷ്ട്ര കപ്പൽ ഗതാഗതം അനുവദിക്കാൻ പനാമ പ്രതിജ്ഞാബദ്ധമാണ്.
സൂയസ് കനാലായാലും പനാമാ കനാലായാലും അടച്ചിട്ടാൽ യുദ്ധത്തിൽ കുറഞ്ഞൊന്നും ചിന്തിക്കാനാവില്ല.
പനയോട പൊയിരാസി
ഡെൻഡ്രിറ്റിക് കമ്പ്യൂട്ടേഷനുകൾ മോഡലിംഗ് ചെയ്യുന്നതിലെ പ്രവർത്തനത്തിന് പേരുകേട്ട ഒരു ന്യൂറോ സയന്റിസ്റ്റാണ് പനയോട്ട പൊയിരാസി .
അവർ യൂറോപ്യൻ മോളിക്യുലാർ ബയോളജി ഓർഗനൈസേഷന്റെ (EMBO) തിരഞ്ഞെടുക്കപ്പെട്ട അംഗമാണ്.
വിദ്യാഭ്യാസവും തൊഴിലും
അവർ 1992 മുതൽ 1996 വരെ സൈപ്രസ് സർവകലാശാലയിൽ പഠിച്ചു.
അവൾ 1998- ൽ സതേൺ കാലിഫോർണിയ സർവകലാശാലയിൽ നിന്ന് എംഎസ് നേടി,  തുടർന്ന് 2000-ൽ അവിടെ നിന്ന്  പിഎച്ച്.
ഡി നേടി .
തന്റെ പിഎച്ച്.
ഡിക്ക് ശേഷം, 2001 വരെ ഗ്രീസിലെ അലക്സാണ്ടർ ഫ്ലെമിംഗ് ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജിയിൽ അവർ ജോലി ചെയ്തു, 2004 ൽ ഗ്രീസിലെ ക്രീറ്റിലുള്ള ഫൗണ്ടേഷൻ ഫോർ റിസർച്ച് ആൻഡ് ടെക്നോളജി-ഹെല്ലസിലേക്ക് (ഫോർത്ത്) മാറി.
2021ൽ, ഫൗണ്ടേഷൻ ഫോർ റിസർച്ച് ആൻഡ് ടെക്‌നോളജി-ഹെല്ലസിലെ (ഫോർത്ത്) ഇൻസ്റ്റിറ്റ്യൂട്ട് ഓഫ് മോളിക്യുലർ ബയോളജി ആൻഡ് ബയോടെക്‌നോളജിയിലെ (IMBB) ഗവേഷണ ഡയറക്ടറാണ് അവർ.
സിഗ്നലുകൾ പ്രചരിപ്പിക്കുന്ന ഒരു ന്യൂറോണിന്റെ ഭാഗമായ ഡെൻഡ്രൈറ്റുകളിൽ ശ്രദ്ധ കേന്ദ്രീകരിക്കുന്ന ന്യൂറോബയോളജിയിലെ പ്രവർത്തനത്തിന് പൊയിരാസി അറിയപ്പെടുന്നു.
അവരുടെ ആദ്യകാല ഗവേഷണം സജീവമായ ഡെൻഡ്രൈറ്റുകളും ഘടനാപരമായ പ്ലാസ്റ്റിറ്റിയും ഒറ്റ ന്യൂറോണുകളിൽ സംഭരണ ശേഷി എങ്ങനെ വർദ്ധിപ്പിക്കുന്നു എന്നതിന്റെ പ്രവചന മാതൃകകൾ സൃഷ്ടിച്ചു.
ഈ കോശങ്ങളുടെ ഡെൻഡ്രൈറ്റുകൾ സിഗ്മോയ്ഡൽ രീതിയിൽ ഇൻപുട്ടുകളെ സമന്വയിപ്പിക്കുകയും ന്യൂറോണുകളെ രണ്ട്-പാളി ന്യൂറൽ നെറ്റ്‌വർക്ക് ഉപകരണങ്ങളായി പ്രവർത്തിക്കാൻ പ്രാപ്തമാക്കുകയും ചെയ്യുന്നുവെന്ന് കാണിക്കാൻ അവർ പിരമിഡൽ ന്യൂറോണുകളുടെ ബയോഫിസിക്കൽ മോഡലുകൾ ഉപയോഗിച്ചു.
ഓർമ്മകൾ കാലത്തിലൂടെ എങ്ങനെ ബന്ധപ്പെട്ടിരിക്കുന്നുവെന്ന് കാണിക്കുന്ന ഹിപ്പോകാമ്പസിന്റെ സർക്യൂട്ട് ലെവൽ മോഡൽ പൊയിരാസി നിർമ്മിച്ചിട്ടുണ്ട്.
XOR പ്രശ്നം പരിഹരിക്കുന്നതിൽ ശ്രദ്ധ കേന്ദ്രീകരിച്ച് മനുഷ്യ ന്യൂറോണുകൾ വിവരങ്ങൾ എങ്ങനെ കണക്കാക്കുന്നു എന്ന് വിശദീകരിക്കാൻ അവർ ബയോഫിസിക്കൽ മോഡലുകൾ വികസിപ്പിക്കുകയും പ്രയോഗിക്കുകയും ചെയ്തു.
തിരഞ്ഞെടുത്ത പ്രസിദ്ധീകരണങ്ങൾ പുരസ്കാരങ്ങളും ബഹുമതികളും
2017-ൽ, യൂറോപ്യൻ മോളിക്യുലാർ ബയോളജി ഓർഗനൈസേഷന്റെ അംഗമായി പൊയിരാസി തിരഞ്ഞെടുക്കപ്പെട്ടു.
2018-ൽ അലക്‌സാണ്ടർ വോൺ ഹംബോൾട്ട് ഫൗണ്ടേഷനിൽ നിന്ന് ഫ്രീഡ്രിക്ക് വിൽഹെം ബെസൽ റിസർച്ച് അവാർഡ് അവർക്ക് ലഭിച്ചു.
റഫറൻസുകൾ ബാഹ്യ ലിങ്കുകൾ പനയോട പൊയിരാസി's publications indexed by Google Scholar
പനവടലിചത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തമിഴ്നാട്ടിലെ തിരുനെൽവേലി ജില്ലയിലെ ഒരു ഗ്രാമമാണ് പനവടലിചത്രം.
ഇവിടത്തെ പലർക്കും കേരളത്തിലെത്തി‍ മോഷണം നടത്തുന്ന പതിവുണ്ട്.
കൂടുതൽ മോഷണം നടത്തി പനവടലിയിൽ തിരിച്ചെത്തുന്നവർക്ക്‌ പ്രത്യേക പരിഗണനയാണ്‌.
ഇങ്ങനെയുള്ള യുവാക്കൾക്ക്‌ സുന്ദരികളായ പെൺകുട്ടികളെ വിവാഹം കഴിക്കാം.